Vatne (Møre og Romsdal)

Vatne er et tettsted og tidligere kommune i Møre og Romsdal fylke, beliggende i Haram mellom Vatnefjorden og Vatnevatnet. Tettstedet har  innbyggere per 1. januar . Vatne ligger 25 km nordøst for Ålesund sentrum i luftlinje, knapt 35 km ved bilvei.

På Vatneeidet (ofte omtalt som Eidet), mellom Vatne og Tennfjord har det på grunn av den relativt sentrale plasseringen ved fylkesvei 661 etablert seg mange butikker. I det området finner man blant annet Eidet Kulturhall, som er et kommunalt kultur- og aktivitetsbygg. Eidet Kulturhall ble åpnet i 2005.Eidet Kulturhall på kulturnett.no IL Ravn er det lokale idrettslaget, og har i tilknytning til Eidet Kulturhall en ny kunsgressbane (2008), grusbane, klubbhus, lysløype, hoppbakker og flere sandvolleyballbaner.

Grunnkrets 1534300 Vatne.SSB/Grunnkrets

Valgkrets 15340009 Vatne med 879 stemmeberettigede i 2012.Stemmeberettigede

 Befolkning 

Innbyggertall per 1. januar 2005 var 1609
Innbyggertall per 1. januar 2014 var 1946

 Geografi 

Tettstedet Vatne ligger innerst i Vatnefjorden som åpner seg ut i Midfjorden mot nord. Tettstedet er avgrenset av Ulvestad i nordøst, Øygarden ("Øggarn") i øst hvor også Fylkesvei 5970 fortsetter opp Vatnedalen mot Fiksdal. I vest er Vatne avgrenset av Os som fra midten av 1800-tallet var skysstasjon med båttrafikk ut Vatnefjorden og veiforbindelse til Eidsvika innerst i Grytafjorden på sørvestsiden av eidet.

Fylkesvei 661 går gjennom tettstedet, med forbindelse til Stette og Digernes i sør og til Vestnes langs Midfjorden i nordøst.

Gjennom tettstedet renner Oselva fra Vatnevatnet på sørsiden av sentrum og ut i Vatnefjorden mot nord.

 Fjell 
 Grøtshornet, 663 moh.
 Ramnfloget, 282 moh.
 Grødet, 693 moh.

Skole
 Vatne barneskole. 
 Vatne ungdomsskole (ligger på Vatneeidet og er felles med Tennfjord).

Historie
Kirke
Allerede fra middelalderen var Vatne eget kirkesogn med kirke på gården Vatne. Kirkesognet er nevnt i Aslak Bolts Jordebok ca. 1430. Vatne var annekssogn under Borgund sogn fram til 1848 da det ble utskilt som eget sogn sammen med Skodje. En ny Vatne kirke som lå mer sentralt i forhold til båttrafikk ble bygd på gården Osgotten ("Gøten") i 1868.

Kommune

Vatne var tidligere administrasjonssted for Vatne som er en tidligere egen kommune i Møre og Romsdal fylke. Opprinnelig (fra 1837) var Vatne del av Borgund formannskapsdistrikt. Skodje og Vatne ble fradelt som Skodje formannskapsdistrikt i 1849.

1. januar 1902 ble Vatne etablert som egen kommune med 1 547 innbyggere ved at Skodje kommune ble delt.

1. januar 1965 ble det meste av Vatne (unntatt Dryna og området på Midøya) med 2 260 innbyggere, det meste av Haram og deler av Borgund, slått sammen til den nye Haram kommune.

Dryna og Midøya i Vatne ble samtidig slått sammen med Sør-Aukra kommune til den nye Midsund kommune. De to kretsene fra Vatne hadde ved sammenslåingen 334 innbyggere.

I forbindelse med kommunereformen, blei Haram 1. januar 2020 tvangssammenslått sammen med Sandøy Skodje, Ørskog og Ålesund kommune. Unntak var øya Orten i tidligere Sandøy kommune, som ble overført til Aukra. Navnet på den sammenslåtte kommunen ble Ålesund kommune.

I stortingsperioden etter ble  det vedtatt at kommuner og fylkeskommuner som blei tvangssammennslått kunne søke om deling. Etter en folkeavstemning blant innbyggerne i gamle Haram kommune, der 71.75% av de som stemte ønsket at Haram skulle bli utskilt som ny kommune, søkte Ålesund kommune om oppdeling av kommunen.

1. januar 2024 gjenoppsto Haram som egen kommune

Se utfyllende artikkel om Vatne kommune.

Industri
 Vatne Møbler

 Se også 
Vatnefjorden
Vatne kirke
Blåskjerdingen
Ramnfloget
Hellestranda

Referanser

Eksterne lenker
 Kommunens nettsted
 Det lokale idrettslaget
 Eidet Kulturhall

Kategori:Bosetninger i Haram
Kategori:Tettsteder i Møre og Romsdal